Ciwananê Dêrsimî seydbazê ke teberê Dêrsimî ra ameyê protesto kerdî. 3 kesî ameyî tepiştene.
Dêrsim de nê demê peyênî de seydbazîya qeçaxe yena kerdene û hetê bînî ra teberê Dêrsimî ra zî seydbazî yenî û xozaya Dêrsimî de seyd kenî. Nê rojanê peyênan de 14 kesan ra yew gruba seybazan ameya Dêrsim û herêma Kocakoçî de heywanan kişena. Avukat Bariş Yildirimî derheqê seydbazan de, Dozgerîya Komare ya Dêrsimî de gerre kerd.
Ciwananê Dêrsimî ra 30 kesî seba ke seydbazan protesto bikerî, verê otelê Şaroglu yo ke seydbazî tede manenî de ameyî têhet. Bi amayena polîsan alozîye vejîya û ciwanan ra 3 kesî ameyî tepiştene.
